**Մարտին Վինտերկորն** (գերմ.՝ Martin Winterkorn, մայիսի 24, 1947(1947-05-24), Լեոնբերգ, Բյոբլինգեն, Շտուտգարտի ադմինիստրատիվ օկրուգ, Բադեն-Վյուրթեմբերգ), գերմանացի կառավարիչ, Volkswagen կոնցեռնի գործադիր տնօրեն և տնօրենների խորհրդի նախկին նախագահ (2007-2015), Audi և Porsche Automobil Holding դիտորդական խորհրդի նախագահ։

Կենսագրություն
--------------

Ծնվել է 1947 թվականի մայիսի 24-ին Լեոնբերգ քաղաքում։ 1966-1973 թվականներին սովորել է մետաղագործություն և մետաղների ֆիզիկա Շտուտգարտի համալսարանում։ 1973-1977 թվականներին սովորել է Մաքս Պլանկի ընկերության գծով և ստացել դոկտորի աստիճան։

1977 թվականին նա սկսել է աշխատել Robert Bosch GmbH ընկերությունում՝ որպես նյութերի մշակման մասնագետի օգնական։ 1978-1981 թվականներին այդ ընկերությունում գլխավորել է «Նյութեր և մշակում» խումբը, որն աշխատել է «Սառնագենտային խտացուցիչների մշակման ուղղությամբ»։

1993 թվականին ստացել է Volkswagen ընկերության որակի վերահսկման խմբի ղեկավարի պաշտոնը։ 1995 թվականի հունիսից նաև պատասխանատու էր կոնցեռնի արտադրանքի կառավարման համար։ 1996թ. հունվարից դարձել է ընկերության տեխնիկական զարգացման բաժնի առևտրային նշանների կառավարման խորհրդի անդամ։ 2000 թվականի հուլիսից՝ նույն բաժնի Volkswagen տեխնիկական զարգացման խորհրդի անդամ։ Մեծ դեր է խաղացել Volkswagen New Beetle մոդելի թողարկման հաստատման գործում։

2002 թվականի մարտի 1-ից դարձել Է Audi-ի տնօրենների խորհրդի նախագահ, գլխավորել Է Audi brand group ընկերությունների խումբը, որն իր մեջ ներառում է SEAT և Lamborghini: Պատասխանատու էր Audi-ի տեխնիկական զարգացման համար 2003 թվականի հունվարի 1-ից։ 2007 թվականի հունվարի 1-ին փոխարինել է Բերնդ Պիշետսրիդերին Volkswagen-ի գլխավոր տնօրենի պաշտոնում։

Volkswagen կոնցեռնի նախագահի պաշտոնից իր հրաժարականի մասին հայտնել է 2015 թվականի սեպտեմբերի 23-ին՝ Ավտոմեքենաների ծրագրային ապահովման հետ կապված ծագած սկանդալից մի քանի օր անց, որը թեստերի անցկացման ժամանակ տասնյակ անգամ նվազեցրել է օդ արտանետվող վնասակար գազերի քանակը։ Նրա պաշտոնը զբաղեցրել է Porsche-ի ղեկավար Մաթիաս Մյուլերը։

Ամուսնացած է, ունի երկու երեխա։ Կաթոլիկ է։

Պատվավոր կոչումներ
------------------

2003 թվականի հունիսից հանդիսանում է Բուդապեշտի տեխնոլոգիաների և տնտեսագիտության համալսարանի պատվավոր պրոֆեսոր՝ ի նշան գիտական հետազոտություններին աջակցելու արժանիքների ճանաչման։ 2004 թվականի օգոստոսից Դրեզդենի տեխնիկական համալսարանի պատվավոր պրոֆեսոր է «Թեթև նյութեր ավտոմոբիլային արդյունաբերության մեջ» աշխատանքի համար։ 2006 թվականի հուլիսի 5-ին պարգևատրվել է «Վաստակի համար» շքանշանով, որը համարվում է Բավարիայում բարձրագույն պետական պարգև։ 2007 և 2008 թվականներին ընդգրկվել է Motor Trend ավտոմոբիլային ամսագրի Power List ցանկում։

Ծանոթագրություններ
------------------

1. 1 2  Բրոքհաուզի հանրագիտարան (գերմ.) / Hrsg.: Bibliographisches Institut & F. A. Brockhaus, Wissen Media Verlag
2. 1 2  Munzinger Personen (գերմ.)
3. 1 2  Դավոս 2014 մասնակիցների ցանկ
4. 1 2  *Deutsche Nationalbibliothek* Record #109154975 // Gemeinsame Normdatei (գերմ.) — 2012—2016.
5. ↑
6. ↑  *Марк Ландлер.* After Power Struggle, Volkswagen Ousts Its Chief (անգլ.) на сайте *nytimes.com*, 8 ноября 2006
7. ↑  Глава Volkswagen ушёл в отставку из-за экологического скандала (ռուս.) на сайте *forbes.ru*, 23 сентября 2015
8. ↑  Новым гендиректором Volkswagen стал глава Porsche Archived 2015-10-04 at the Wayback Machine. (ռուս.) на сайте *vistanews.ru*, 26 сентября 2015
9. ↑  Christ, март 2010 Archived 2015-09-23 at the Wayback Machine. (գերմ.) стр. 9, 15
10. ↑  Мартин Винтеркорн Archived 2015-09-27 at the Wayback Machine. (ռուս.) на сайте *spb.adlr.ru*
11. ↑  The 2007 Power List: Movers, shakers, heart-breakers in the mercurial world of autodom — № 8 Archived 2015-09-25 at the Wayback Machine. (անգլ.) на сайте *motortrend.com*
12. ↑  The 2008 Power List — № 5 Archived 2015-09-25 at the Wayback Machine. (անգլ.) на сайте *motortrend.com*

Արտաքին հղումներ
----------------

* Prof. Dr. Dr. h.c. mult. Martin Winterkorn (անգլ.) на сайте *volkswagenag.com*, 2015 թվականի հունիսի 30

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրոքհաուս |
|  |
| Չափորոշչային վերահսկողություն | GND: 109154975 · VIAF: 64568295 · WorldCat VIAF: 64568295 |

 |